Unsplash - Sylvain Brison  Fl-10 ta' Ottubru ser jibda kors ta' Formazzjoni Liturġika organizzat mill-Istitut għall-Ministeru Pastorali u mill-Kummissjoni Liturġika tad-Djoċesi ta' Għawdex. Fi stqarrija d-Djoċesi ta' Għawdex spjegat li l-kors hu indirizzat għal kull min għandu għal qalbu l-Liturġija u jixtieq jikber fl-għarfien tagħha, bl-għan ukoll li jagħti ħiliet fid-diversi forom ta' animazzjoni liturġika. Dan il-kors jikkonsisti f'10 sessjonijiet u jintemm f'Marzu 2022. Il-lezzjonijiet isiru nhar ta' Ħadd bejn l-4.00pm u s-6.00pm. Għal aktar tagħrif wieħed jista' jibgħat email lil ipmgozo@gmail.com jew iċempel fuq 7955 3492. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn